ΓΡΑΠΤΗ ΕΡΩΤΗΣΗ E-1486/00

υποβολή: Christopher Heaton-Harris (PPE-DE) προς την Επιτροπή

(11 Μαΐου 2000)

Θέμα: Συνάντηση στο Ούλου της Φιλανδίας των εκπροσώπων των προτύπων σχολών στο πλαίσιο του κοινοτικής χρηματοδότησης σχεδίου που προωθεί την ισότητα στην εκπαίδευση για άνδρες και γυναίκες ομοφυλόφιλους

Η ενημέρωση σχετικά με την ομοφυλοφιλία στα σχολεία συνιστά σήμερα για το Ηνωμένο Βασίλειο ένα πολύ ευαίσθητο από πολιτικής σκοπιάς θέμα σε βαθμό που η Κυβέρνηση των Εργατικών προώθησε πρόσφατα προτάσεις για την κατάργηση του Τμήματος 28 του Νόμου περί Τοπικής Αυτοδιοικήσεως, το οποίο απαγορεύει αυτή την ενημέρωση, με αποτέλεσμα να προκαλέσει η πράξη αυτή σθεναρή αντίδραση στο ευρύ κοινό.

Κατά την πρώτη συνάντηση των εκπροσώπων των προτύπων σχολών στο πλαίσιο του σχεδίου το οποίο προωθεί την ισότητα στην εκπαίδευση για άνδρες και γυναίκες ομοφυλόφιλους και το οποίο χρηματοδοτεί η Επιτροπή διατυπώθηκε ότι ένας από τους στόχους του σχεδίου είναι η χάραξη στρατηγικών όπως είναι τα προγράμματα σπουδών στα κράτη μέλη. Θα μπορούσε να επιβεβαιώσει η Επιτροπή ότι αυτό το σχέδιο που προωθεί την ισότητα στην εκπαίδευση για άνδρες και γυναίκες ομοφυλόφιλους θα συμμορφώνεται πλήρως με το άρθρο 149 της Συνθήκης και θα αναγνωρίζει πλήρως την ευθύνη που έχουν τα κράτη μέλη στην κατάρτιση του διδακτικού περιεχομένου των εκπαιδευτικών προγραμμάτων;

Επιπλέον, δύναται η Επιτροπή να επιβεβαιώσει ότι το σχέδιο που προωθεί την ισότητα στην εκπαίδευση για άνδρες και γυναίκες ομοφυλόφιλους δεν θαπερβεί τον πρωταρχικό του στόχο, που είναι η καταπολέμηση των διακρίσεων κατά της ομοφυλοφιλίας, και δεν θα προβάλει απόψεις τις οποίες πολλοί γονείς μαθητών σε ολόκληρη την Ευρωπαϊκή Ένωση θα μπορούσαν να θεωρήσουν ως απαράδεκτες;

Απάντηση της κ. Reding εξ ονόματος της Επιτροπής

(26 Ιουλίου 2000)

Η επεξεργασία προγραμμάτων αποτελεί μια από τις κυριότερες δραστηριότητες που εφαρμόζονται στο πλαίσιο του προγράμματος Σωκράτης. Η δραστηριότητα αυτή συμβάλλει στην επίτευξη στόχων που περιέχονται στο άρθρο 149 της συνθήκης ΕΚ (πρώην άρθρο 126), κυρίως στην ανάπτυξη της ευρωπαϊκής διάστασης στην εκπαίδευση και στην προώθηση της συνεργασίας μεταξύ των εκπαιδευτικών ιδρυμάτων. Προβλέπεται σαφώς στην απόφαση 576/98/ΕΚ του Κοινοβουλίου και του Συμβουλίου της 23ης Φεβρουαρίου 1998 που τροποποιεί την απόφαση 819/95/ΕΚ για τη θέσπιση του προγράμματος κοινοτικής δράσης Σωκράτης(1) και πρέπει να πραγματοποιηθεί σεβόμενη ταυτόχρονα πλήρως την αρμοδιότητα των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος καθώς και την πολιτιστική και γλωσσική τους πολυμορφία.

Στόχος του προγράμματος Ισότητα στην εκπαίδευση για τους ομοφυλόφιλους είναι η ισότητα στη μεταχείριση όσον αφορά τους ομοφυλόφιλους άνδρες και γυναίκες στα σχολικά ιδρύματα καθώς και η καταπολέμηση των προκαταλήψεων και των διακρίσεων στις μελλοντικές γενιές. Το σχέδιο αυτό παρουσιάστηκε στην επιλογή του 1999 στο πλαίσιο της ενέργειας 3.1 του Comenius από μια συνεργασία που περιλάμβανε φημισμένα ευρωπαϊκά πανεπιστήμια. Η καταπολέμηση όλων αυτών των ειδών διάκρισης στην εκπαίδευση είναι ένας από τους στόχους της ενέργειας αυτής. Οι δραστηριότητες που προτείνονται από το πρόγραμμα είναι επιλέξιμες στο πλαίσιο της ενέργειας αυτής και η αίτηση πουποβλήθηκε ήταν καλής ποιότητας από τεχνικής άποψης. Η απόφαση για χρηματοδότηση του προγράμματος αυτού λήφθηκε σε συμφωνία με τη διαδικασία επιλογής της ενέργειας 3.1 και εγκρίθηκε από τηνποεπιτροπή Comenius.

Τα προγράμματα της ενέργειας 3.1 αποτελούν αντικείμενο παρακολούθησης με στόχο την εξασφάλιση του ότι οι προβλεπόμενες δραστηριότητες πραγματοποιούνται σύμφωνα με το πρόγραμμα εργασίας πουποβλήθηκε στην αίτηση και ότι οι στόχοι του προγράμματος έχουν επιτευχθεί.

(1) ΕΕ L 77 της 14.3.1998.